Na temelju članka 54. stavak 1. Zakona o ustanovama („Narodne Novine“ br. 76/93, 29/97, 47/99, 35/08) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 16/12, 94/13, 152/14) Školski odbor Osnovne škole Tone Peruška Pula, na sjednici održanoj dana 23. prosinca 2015. godine donio je

IZMJENE I DOPUNE STATUTA

**Članak 1.**

Članak 105. Statuta Osnovne škole Tone Peruška Pula KLASA:002-01/15-01/01, URBROJ:2168-19-15-03 od 06. svibnja 2015. godine briše se.

**Članak 2.**

Iza članka 106. dodaje se novi članak 106.a koji glasi:

„ Izostanak učenika s nastave obvezno je opravdati dostavljanjem razredniku liječničke ispričnice ili ispričnice nadležne institucije koju je potpisao i roditelj odnosno skrbnik najkasnije u roku od 5 dana od povratka učenika na nastavu.

Neopravdanim izostankom ne smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

* u hitnim slučajevima usmeno od učitelja za izostanak s njegova sata, najkasnije neposredno prije početka sata
* razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka
* ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka
* učiteljskog vijeća za izostanka do 15 radnih dana uz pisani zahtjev učiteljskom vijeću najkasnije 8 dana prije izostanka.

Tijekom školske godine roditelj odnosno skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 1. Ovog članka u trajanju od najviše od 3 radna dana, koji ne mogu biti uzastopni.

Izostanak s nastave iz stavka 3. Ovog članka roditelj odnosno skrbnik dužan je opravdati najkasnije u roku od 5 dana nakon povratka učenika na nastavu.“

**Članak 3.**

Članak 107. mijenja se i glasi:

„ Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera“.

**Članak 4.**

U stavku 1. članka 111. brišu se riječi: “od završetka nastavne godine“.

**Članak 5.**

Naziv glave X. mijenja se i glasi: „ POHVALE I NAGRADE“.

**Članak 6.**

Članak 124. briše se.

**Članak 7.**

Članci od 128. do 145. brišu se.

**Članak 8.**

Iza članka 150. dodaje se novi članak 150.a koji glasi:

„ Ako je učeniku izrečena pedagoška mjera opomene, ukora ili strogog ukora kao mjera upozorenja , roditelj odnosno skrbnik ima pravo prigovora ravnatelju škole u roku od 7 dana od dana primitka pedagoške mjere upozorenja.

Ako je učeniku izrečena pedagoška mjera preseljenja u drugu školu, roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu, podnijeti žalbu sukladno odredbama Zakona o odgoju i obrazovanju u osnovnoj i srednjoj školi te odredbama Zakona o općem upravnom postupku“.

**Članak 9.**

Članak 191. mijenja se i glasi:

„ Opći akti škole trebaju bit usklađeni s odredbama ovog statuta sukladno zakonskim odredbama“.

**Članak 10.**

Ove Izmjene i dopune Statuta stupaju na snagu osmog dana od dana objave na Oglasnoj ploči Škole.

KLASA: 002-01/15-01/02

URBROJ: 2168-19-15-03

Pula, 23. prosinca 2015.

Predsjednica Školskog odbora:

Katarzyna Roksandić

Gradsko vijeće Grada Pule dalo je suglasnost na Izmjene i dopune statuta Zaključkom o davanju prethodne suglasnosti na prijedlog Izmjena i dopuna statuta OŠ Tone Peruška Pula

KLASA: 602-02/15-01/104 URBROJ: 2168/01-04-02-0291-15-5 godine od 09. prosinca 2015

Izmjene i dopune statuta objavljene su na oglasnoj ploči škole dana 23. prosinca 2015. godine i stupile su na snagu \_\_\_\_\_\_\_\_\_ godine.

**Ravnatelj**

Kristijan Cinkopan

\_\_\_\_\_\_\_\_\_\_\_\_\_\_\_\_\_\_\_